閒日黃昏去Dazzling Cafe唔算好多人，一入去就有位坐。士多啤梨Waffle作為招牌菜，的確係好好味，兩個人食其實幾飽，而且幾易切得開，賣相又精緻。至於飲品方面，叫左杯fresh tropical fruit tea同vanilla matcha au lait，抹茶咖啡奶味好重，加左抹茶，似杯奶茶多D，三種味撞埋一齊，坦白講，我鍾意飲我妹個杯鮮果茶多D，凍凍地甜甜地，又可以自己斟下傾下計，下次都係叫番杯冇咖啡的果茶會好D。